Robert Lawrence Leonard (), kanthi asma panggung Robert Sean Leonard, nggih punika juru paraga saking Amérikah Sarékat. Namanipun sampun misuwur nalika maragani Dr. James Wilson wonten ing sandhiwara sèri tivi House (2004–2012) lan Neil Perry wonten ing filem Dead Poets Society. Leonard nampi pangaji Tony Award for Best Featured Actor in a Play amargi kaprigelanipun maragani The Invention of Love taun 2001. Kajawi punika, piyambakipun ugi maragani ing Teater Broadway ingkang sesirah antawisipun Candida, Long Day's Journey Into Night, Breaking the Code, The Speed of Darkness, Philadelphia, Here I Come!, Arcadia, The Music Man, Born Yesterday, lan To Kill a Mockingbird. Saking taun 2013 dumugi 2014, Leonard maragani minangka Dr. Roger Kadar ing sandhiwara sèri tivi sesirah Falling Skies.

Latar wingking 
Leonard lair ing Westwood, New Jersey, putera saking Joyce Patricia (née Peterson), setunggalipun juru rawat, lan Robert Leonard, nggih punika guru ing Collier High School. Piyambakipun manggèn wonten Ridgewood, nglampahi sekolah wonten Ridgewood High School lajeng kuliyah wonten ing Fordham University lan Columbia University School of General Studies.

Karier 
Leonard, kaping tiga naté mlebet nominasi badhé nampi pangaji Tony Award (1993, 2001 dan 2003), lajeng saweg saget nampi pangaji ing taun 2001 (paraga saé piyambak) awit maragani minangka A. E. Housman, karyanipun Tom Stoppard kanthi sesirah The Invention of Love. Sadèrèngipun, piyambakipun ugi giyat wonten proyek-proyek Stoppard, maragani minangka Valentine ing filem Arcadia ing Lincoln Center taun 1995. Nominasi ingkang dipuntampi wonten taun 2003 saking Tony Award nggih punika awit maragani minangka Edmund Tyrone ing filem arahanipun Eugene O'Neill kanthi sesirah Long Day's Journey Into Night ingkang ugi dipunsengkuyung déning Philip Seymour Hoffman, Brian Dennehy lan Vanessa Redgrave. Leonard ugi ngregengaken pagelaran musikal wonten Teater Broadway taun 2001 nggantosi Craig Bierko minangka juru paraga utami, ing The Music Man. Ing surya 8 Fèbruari 2011 dipunwartosaken bilih Leonard badhé dipundhapuk maragani minangka Paul Verrall ing pagelaran téater Broadway kanthi sesirah Born Yesterday wiwitan wulan Maret. Tahun 1997, Leonard dados paraga ing filem tivi karyanipun Christopher Reeve kanthi sesirah In the Gloaming.

Saking taun 2004 piyambakipun gadhah jejibahan dados Dr. James Wilson, pangarsanipun Departemen Onkologi wonten sandhiwara seri House ing kanal FOX. Sandhiwara punika dipunpungkasi ing taun 2012. Taun 2007 namanipun Leonard dipunserat wonten 100 pratélan Entertainment's Weekly''' minangka "Dr. Underrated." Taun 2016, piyambakipun maragani minangka Raja Arthur wonten ing pagelaran musik karyanipun David Lee ingkang dipunsutradarani Camelot wonten Westport Country Playhouse Westport, CT.Warren Curry HALLOWED HALLS: An interview with Chelsea Walls star Robert Sean Leonard. douban.com. 4/18/02

 Karya 

 Filem lan tivi 

 Teater 

 Pangaji 
 Menang
 2001: Tony Award for Best Performance by a Featured Actor in a Play – The Invention of Love Nominasi
 1990: Chicago Film Critics Association for Most Promising Actor – Dead Poets Society 1993: Tony Award for Best Performance by a Featured Actor in a Play – Candida 1997: Online Film & Television Association for Best Actor in a Motion Picture or Miniseries – In the Gloaming 2003: Tony Award for Best Performance by a Featured Actor in a Play – Long Day's Journey into Night 2009: Screen Actors Guild Award for Outstanding Performance by an Ensemble in a Drama Series – House, M.D. 2011: People's Choice Award for Favorite TV Doctor – House, M.D.''

Rujukan

Pranala njawi 

 

1969 births
Male actors from New Jersey
Ingkang maragani film Amérika
American male stage actors
Ingkang maragani televisi laki-laki dari Amérika
Columbia University School of General Studies alumni
Fordham University alumni
Orang hidup
People from Ridgewood, New Jersey
People from Westwood, New Jersey
Tony Award winners
20th-century American male actors
Ingkang maragani laki-laki Amérikah Sarékat abad ke-21
Artikel Wiki Mrebawani II kalamangsa 1